ગુરુવારે મારો મોબાઇલ ડેટા પાછો મળ્યો અને મેં મારા FB પ્રોફાઈલ અને ટ્વિટર પર સેંકડો ફોનકૉલ્સ જોયા. વિદેશમાં રહેતા અનેક છોકરા-છોકરીઓએ તેમના માતાપિતા વિશે જાણવા અને સ્થિતિનો તાગ મેળવવા મને અહીં કૉલ કરી રહ્યાં હતાં. તેઓ જાણવા માગતા હતા કે તેમના માતાપિતા સલામત તો છે ને, કારણ કે મોબાઇલ કનેક્ટિવિટી નહોતી. આ સંદેશા સાંભળી મારી ચિંતા વધી ગઈ. તેમણે મને તેમના સગાસંબંધીઓના સરનામા મોકલ્યા હતા. એટલે મેં મારા કેટલાક મિત્રો અને કોલેજના જૂના ગ્રૂપના લોકોનો વ્હોટ્સએપ પર સંપર્ક સાધ્યો અને સંકલન શરૂ કર્યું. આખો દિવસ લોકોને શોધવા અને તેમના પ્રિયજનોને આપેલા સરનામે પહોંચાડવા સતત સંદેશા, ફોન કૉલ્સ ચાલુ રહ્યાં હતાં. ઘણા લોકો ઘરે પહોંચી ગયા હતા અને કેટલાંકનો સંપર્ક થઈ શક્યો નહોતો. આખો દિવસ થાકી ગયા પછી હું પણ ઘણી થાકી ગઈ હતી, પણ આગળ વધુ મુશ્કેલ દિવસો છે તેનો અંદાજ હતો....